സാമ്ബത്തിക തട്ടിപ്പ്: നടി ലീന മരിയ പോള് അറസ്റ്റില് സാമ്ബത്തിക തട്ടിപ്പ് കേസില് നടി ലീന മരിയ പോളിനെ ഡല്ഹി പൊലീസ് അറസ്റ്റ് ചെയ്തു. ചെന്നൈ സ്വദേശി സുകാഷ് ചന്ദ്രശേഖര് ഉള്പ്പെട്ട സാമ്ബത്തിക തട്ടിപ്പുമായി ബന്ധപ്പെട്ടാണ് നടിയെ ഡല്ഹി പൊലീസിന്റെ സാമ്ബത്തിക കുറ്റകൃത്യ വിഭാഗം അറസ്റ്റ് ചെയ്തത്. 200 കോടി രൂപയുടെ തട്ടിപ്പ് സംബന്ധിച്ച കേസിലാണ് അറസ്റ്റ്.തിഹാര് ജയിലില് കഴിയുന്ന സുകാഷ് ചന്ദ്രശേഖറിന്റെ പങ്കാളിയായിരുന്ന ലീന മരിയ പോളിനെ എന്ഫോഴ്സ്മെന്റ് ഡയറക്ടറേറ്റ് ഇഡി ചോദ്യം ചെയ്തിരുന്നു. ലീന സെക്രട്ടറിയാണെന്നാണു സുകാഷ് പരിചയപ്പെടുത്തിയിരുന്നത്. കാനറ ബാങ്കിന്റെ ചെന്നൈ അമ്ബത്തൂര് ശാഖയില്നിന്നു 19 കോടി രൂപയും വസ്ത്രവ്യാപാരിയെ കബളിപ്പിച്ചു 62.47 ലക്ഷം രൂപയും തട്ടിയെടുത്ത കേസുകളില് 2013 മേയില് ലീനയും സുകാഷും അറസ്റ്റിലായിരുന്നു.അണ്ണാഡിഎംകെയുടെ പാര്ട്ടി ചിഹ്നമായ രണ്ടില നിലനിര്ത്താന് സഹായിക്കാമെന്നു വാഗ്ദാനം ചെയ്തു ശശികല സംഘത്തില് നിന്ന് 50 കോടി രൂപ വാങ്ങിയെന്ന കേസും അന്വേഷണത്തിലാണ്. സുകാഷിന്റെ ചെന്നൈയിലെ ബംഗ്ലാവില് ഇഡി നടത്തിയ റെയ്ഡില് ആഡംബര കാറുകളും പണവും പിടിച്ചെടുത്തു. റെഡ് ചില്ലീസ്, ഹസ്ബന്ഡ്സ് ഇന് ഗോവ, കോബ്ര എന്നീ സിനിമകളില് ലീന അഭിനയിച്ചിട്ടുണ്ട്.